Diari Oficial de la Generalitat Valenciana


Sumari del DOGV 9360, del 13-06-2022 (2022/5380)

Extracte de la Resolució de 6 de juny de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes contemplades en els plans d'impuls al medi ambient-canvi climátic (PIMA-CC), per a l'exercici de 2022-2023.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9360

Data del DOGV
:   13-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5380


Data del document
:   06-06-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de la Resolució de 6 de juny de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes contemplades en els plans d'impuls al medi ambient-canvi climátic (PIMA-CC), per a l'exercici de 2022-2023. [2022/5380]  
BDNS(Identif.):631824  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/631824)  
  
Primer. Objecte  
L'objecte d'aquesta resolució és convocar en règim de concurrència competitiva les subvencions destinades a finançar inversions en projectes pilot de caràcter innovador per a l'adaptació al canvi climàtic d'espais urbans i periurbans, d'acord amb l'Ordre 12/2021, de 20 de juliol, de la consellera d'Agricultura, Desenvolupament Rural, Emergència Climàtica i Transició Ecològica.  
  
Segon. Beneficiaris  
Seran beneficiaris d'aquestes ajudes els municipis de la Comunitat Valenciana amb una població censada inferior a 100.000 habitants, segons les xifres oficials de població resultants del padró municipal referides a l'1 de gener de 2021, que complisquen els requisits establits en la convocatòria.  
  
Tercer. Bases reguladores  
L'Ordre 12/2021, de 20 de juliol, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aproven les bases reguladores per a la concessió d'ajudes contemplades en els plans d'impuls en el medi ambient - canvi climàtic (PIMA-CC) (DOGV 9157, de 23.08.2021).  
  
Quart. Quantia  
1. L'import global màxim de la convocatòria serà d'1.860.000,00 euros i es finançarà amb càrrec al crèdit de la línia de subvenció «S1028000 ajudes incloses en el Pla d'impuls en el medi ambient - canvi climàtic (PIMA-CC)», del capítol VII del programa pressupostari 442.60, Canvi climàtic.  
2. El nombre d'exercicis als quals s'aplicarà la despesa serà de dues anualitats, amb la següent distribució:  
2022: 465.000,00 €  
2023: 1.395.000,00 €  
  
Cinqué. Termini de presentació de sol·licituds  
Les sol·licituds d'ajuda es presentaran, via telemàtica, en el termini de quinze dies a comptar de l'endemà de la publicació del extracte de la convocatòria en el Diari Oficial de la Generalitat Valenciana, i es dirigiran a la persona titular de la Direcció General de Canvi Climàtic..  
  
  
València, 6 de juny de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà i Herrera.